  				Εθελοντισμός
Ορισμός: Αν και είναι δύσκολο να δοθεί ένας ακριβής ορισμός του εθελοντισμού γενικά μπορούμε να πούμε πως ο όρος εθελοντισμός αναφέρεται στην ηθελημένη πράξη για κάποιο κοινωφελή σκοπό χωρίς υλικό ή άλλο αντάλλαγμα.
Εθελοντής είναι ο πολίτης που προσφέρει ανιδιοτελώς χρόνο ή γνώση για χρήσιμες δράσεις προς όφελος άλλων, χωρίς να περιμένει αντάλλαγμα.
				Μορφές εθελοντισμού
· Αιμοδοσία και η δωρεά οργάνων ή μυελού των οστών
· Πυρόσβεση
· Καθαρισμός παραλιών, πάρκων και άλλων δημόσιων χώρων και αναδασώσεις
· η βοήθεια σε οργάνωση διάφορων εκδηλώσεων π.χ. αθλητικών, πολιτιστικών, πολιτικών και άλλα.
· η βοήθεια σε άτομα που έχουν την ανάγκη της π.χ. αστέγους, οικονομικά ασθενείς, θύματα πολέμου, θύματα φυσικών καταστροφών, σε φυλακισμένους, σε τοξικομανείς, σε ιδρύματα με παιδιά, σε ηλικιωμένους, σε ΑΜΕΑ,  σε πρόσφυγες και μετανάστες=> βλέπε Ειδομένη με το προσφυγικό στα χρόνια της κρίσης.
· η προσφορά βοήθειας διεθνώς σε χώρες του Τρίτου Κόσμου=> βλέπε Γιατροί του Κόσμου,  Action Aid.
· οι οργανώσεις για την προστασία των ανθρωπίνων δικαιωμάτων=> βλέπε Διεθνή Αμνηστία.
· η δημιουργία φιλοζωικών   οργανώσεων.
· η ανακύκλωση και οι δράσεις για την προστασία του φυσικού περιβάλλοντος(ακτών, θαλασσών, βιοτόπων, απειλουμένων ειδών 
Λόγοι εμφάνισης του εθελοντισμού
· Η όξυνση των κοινωνικών, περιβαλλοντικών, πολιτικών και άλλων προβλημάτων.
· Η ανάγκη του ανθρώπου για ανιδιοτελή προσφορά  προς το συνάνθρωπο και για ανθρώπινη επικοινωνία .
· Η  αλληλεγγύη προς το συνάνθρωπο
· Η απογοήτευση από το σύγχρονο τρόπο ζωής με την υλιστική νοοτροπία.
· Η αναζήτηση νέων αξιών και αρχών.
Αρνητικές πτυχές του «εθελοντισμού»
· Υπάρχει προσωπική προβολή και επιδίωξη της δημοσιότητας.
· Ικανοποιούνται προσωπικά συμφέροντα λόγω της δημοφιλίας και της οικονομικής στήριξης που λαμβάνουν οι εθελοντικές οργανώσεις.
· Υπάρχει σε πολλές περιπτώσεις εκμετάλλευση από πολιτικές οργανώσεις, κόμματα, πολιτικά πρόσωπα ακόμα και κυβερνήσεις.
Αρχές που πρέπει να διέπουν τον εθελοντισμό
· Ο εθελοντισμός είναι οικειοθελής.
· Ο εθελοντισμός δεν έχει κερδοσκοπικό χαρακτήρα.
· Αποβλέπει στο κοινωνικό όφελος των ατόμων που βρίσκονται σε δυσχερή θέση.
· Προωθεί τον ανθρωπισμό, την ισότητα, τη διατήρηση των ανθρωπίνων δικαιωμάτων.
· Καλλιεργεί αξίες όπως ο αλτρουισμός, η αλληλεγγύη, η αυτοθυσία.
Τα οφέλη του εθελοντισμού
· Απαλύνει τον ανθρώπινο πόνο.
· Προάγει τα ανθρώπινα δικαιώματα.
· Μειώνει τον κίνδυνο εκμετάλλευσης ευπαθών κοινωνικών ομάδων.
· Συμβάλλει στην προστασία του περιβάλλοντος και στην απόκτηση οικολογικής συνείδησης.
· Προάγει την πίστη στον άνθρωπο και την ελπίδα για ένα καλύτερο κόσμο.
· Καλλιεργεί στους νέους αξίες όπως η υπευθυνότητα, η συλλογικότητα, η αλληλεγγύη.
· Συμβάλλει στην ενίσχυση της δημοκρατίας μέσα από τη διαμόρφωση δικτύων ενεργών πολιτών.
· Συμβάλλει στην κοινωνικοποίηση του ανθρώπου, καθώς ο άνθρωπος έρχεται σε επαφή με άλλους συνανθρώπους του.
· Απασχολεί δημιουργικά τον άνθρωπο στον ελεύθερό του χρόνο.
· Ο άνθρωπος δε σκέφτεται το ατομικό του συμφέρον αλλά αλλάζει προτεραιότητες.
Φορείς προώθησης του εθελοντισμού
· Η οικογένεια: μπορούν οι γονείς με το δικό τους παράδειγμα να παραδειγματίσουν τα παιδιά και να τα βοηθήσουν να υιοθετήσουν ανάλογο τρόπο σκέψης και ζωής

· Το σχολείο μπορεί να συμβάλλει στην προώθηση του εθελοντισμού  με δράσεις όπως: 1)επισκέψεις σε διάφορους οργανισμούς( νοσοκομεία, γηροκομεία) 2) συνεργασία με εθελοντικές οργανώσεις και ΜΚΟ. 3) τη συμμετοχή σε εθελοντικές δράσεις όπως αιμοδοσίες, αναδασώσεις, δενδροφυτεύσεις,  καθαρισμούς ακτών και άλλων δημοσίων χώρων  4)  τη συμμετοχή σε περιβαλλοντικά, πολιτιστικά προγράμματα και προγράμματα Αγωγής υγείας και με την αντίστοχη οργάνωση εκδρομών και άλλων εκδηλώσεων.

· Τα Μ.Μ.Ε. μέσα από διάφορες εκπομπές θα μπορούσαν να προωθήσουν το κίνημα του εθελοντισμού ευαισθητοποιώντας τους πολίτες.

· Οι πνευματικοί άνθρωποι με το κύρος που διαθέτουν θα μπορέσουν να αφυπνίσουν και να κινητοποιήσουν τους ανθρώπους σε διάφορα θέματα και να προωθήσουν το κίνημα του εθελοντισμού.



